ວັນທີ 17 ມີນາ 2021 ນີ້. ແຂວງອັດຕະປື ໄດ້ຈັດກອງປະຊຸມສະຫຼຸບຖອດຖອນບົດຮຽນ ການກະກຽມ ແລະ ດຳເນີນການເລືອກຕັ້ງສະມາຊິກສະພາແຫ່ງຊາດ ຊຸດທີ IX ແລະ ສະພາປະຊາຊົນແຂວງ ຊຸດທີ II. ທີ່ຫ້ອງປະຊຸມສະພາປະຊາຊົນແຂວງ. ໂດຍການເປັນປະທານຂອງ ທ່ານ ເລັດ ໄຊຍະພອນ ເຈົ້າແຂວງໆອັດຕະປື, ປະທານຄະນະກຳມະການເລືອກຕັ້ງຂັ້ນແຂວງ, ມີຄະນະກຳມະການເລືອກຕັ້ງຂັ້ນແຂວງ, ເມືອງ, ຫົວໜ້າອະນຸກຳມະການເຂົ້າຮ່ວມ.
ທ່ານນາງ ພອນມະນີ ຂຽນໄຊຍະວົງ ຫົວໜ້າອະນຸກຳມະການເລຂານຸການຂອງຄະນະກຳມະການເລືອກຕັ້ງຂັ້ນແຂວງ ໄດ້ຜ່ານບົດສະຫຼຸບຕີລາຄາການກະກຽມ ແລະ ດຳເນີນການເລືອກຕັ້ງສະມາຊິກສະພາແຫ່ງຊາດ ຊຸດທີ IX ແລະ ສະພາປະຊາຊົນແຂວງ ຊຸດທີ II ໃຫ້ຮູ້ວ່າ: ກ່ອນການກະກຽມການເລືອກຕັ້ງ ຄະນະປະຈຳພັກແຂວງ ໄດ້ຜັນຂະຫຍາຍມະຕິຂອງກົມການເມືອງສູນກາງພັກ ມາເປັນຄຳແນະນຳ ແລະ ຂໍ້ຕົກລົງຂອງແຂວງ ແລະ ນິຕິກຳ ຈາກຄະນະກຳມະການເລືອກຕັ້ງລະດັບຊາດ ຄົ້ນຄວ້າອອກມາເປັນນິຕິກຳຂອງແຂວງ ເພື່ອເຮັດໃຫ້ການຈັດຕັ້ງ ແລະ ການເຄື່ອນໄຫວ ຂອງຄະນະກຳມະການເລືອກຕັ້ງຂັ້ນແຂວງ, ບັນດາອະນຸກຳມະການ ໃນການກະກຽມ ແລະ ດຳເນີນການເລືອກສະມາຊິກສະພາແຫ່ງຊາດ ຊຸດທີ IX ແລະ ສະພາປະຊາຊົນແຂວງ ຊຸດທີ II ໃຫ້ສອດຄ່ອງຕາມລະບຽບການ ແລະ ເຮັດໃຫ້ການກະກຽມການເລືອກຕັ້ງມີຜົນສຳເລັດຫລາຍດ້ານເປັນຕົ້ນ: ສຳເລັດເຊື່ອຊືມ, ຝືກອົບຮົມ ແລະ ເຜີແຜ່ບັນດາເອກະສານທີີ່ກ່ຽວກັບການເລືອກຕັ້ງ ທັງໝົດ 25 ຈຸດໃນທົ່ວແຂວງອັດຕະປື.
ສຳເລັດການສັງລວມການເກັບກຳສະຖິຕິພົນລະເມືອງ ທົ່ວແຂວງ ຈຳນວນ 158.151 ຄົນ, ຍິງ 77.835 ຄົນ, ຜູ້ມີສິດປ່ອນບັດເລືອກຕັ້ງຕົວຈິງ 97.629 ຄົນ,ຜະລິດຂ່າວເພື່ອຂໍ່ານັບຮັບຕ້ອນບັ້ນເລືອກຕັ້ງ 37 ຂ່າວ, ຜະລິດລາຍການສົດມື້ປ່ອນບົດ 9 ຊົ່ວໂມງ, ສຳພາດສຽງເຂົ້າລາຍການ 55 ສຽງ, ຜະລິດສະກິບສະໄລໂຊ ສສຂ 5 ເມືອງ, ຜະລິດສະປອດວິທະຍຸ 4 ສະປອນ, ຂຽນຂ່າວໄດ້ທັງໝົດ 69 ຂ່າວ, ໂຄສະນາຜ່ານວິທະຍຂອງລາຍການພາກສ່ວນຕ່າງໆພາຍໃນແຂວງ 1.213 ຄັ້ງ,ໄດ້ຈັດສັນງົບປະມານໃຫ້ແກ່ການກະກຽມ ແລະ ການເຄື່ອໄຫວຕ່າງໆໃນການເລືອກຕັ້ງ ໃຫ້ຄະນະກຳມະການເລືອກຕັ້ງຂັ້ນແຂວງແລະເມືອງ, ສຳເລັດການສັງລວມລາຍຊື່ຜູ້ອອກສະໝັກເລືອກຕັ້ງສະມາຊິກສະພາແຫ່ງຊາດ ຊຸດທີ IX ແລະ ສະພາປະຊາຊົນແຂວງ ຊຸດທີ II. ຮ່າງແບບຊີວະປະຫວັດ, ຮູບພາບ ແລະ ກວດກາຊີວະປະຫວັດຂອງຜູ້ອອກສະໝັກເລືອກຕັ້ງ, ອອກແບບນ້ຳເບີຕິດໜ້າເອິກຜູ້ສະໝັກເລືອກຕັ້ງ, ບັດໃຫ້ຄະນະຮັບຜິດຊອບໜ່ວຍປ່ອນບັດ, ບັດລົງຄະແນນສຽງ ແລະ ອື່ນໆ, ສຳເລັດຮັກສາຄວາມສະຫງົບປອດໄພ ແລະ ຄວາມເປັນລະບຽບຮຽບຮ້ອຍໃນສະຖານທີ່ຕ່າງໆໃນໄລຍະການກະກຽມ ແລະ ດຳເນີນການເລືອກຕັ້ງ, ສຳເລັດການລົງໂຄສະນາຫາສຽງຂອງຜູ້ອອກສະໝັກເລືອກຕັ້ງສະມາຊິກສະພາແຫ່ງຊາດ ຊຸດທີ IX ແລະ ສະພາປະຊາຊົນແຂວງ ຊຸດທີ II. ໃນ 5 ເມືອງ ປະຕິບັດໄດ້ 55 ຈຸດ ແລະ ຜົນສຳເລັດຫລາຍໆດ້ານໃນການກະກຽມ ແລະ ດຳເນີນການເລືອກຕັ້ງຄັ້ງນີ້.
ຈາກນັ້ນ, ຍັງໄດ້ຮັບຟັງການລາຍງານຈາກອະນຸກຳມະການໂຄງປະກອບ ແລະ ບຸກຄະລາກອນ, ອະນຸກຳມະການ ໂຄສະນາປຸກລະດົມຂະບວນການ ແລະ ຍ້ອງຍໍ ແລະ ອະນຸກຳມະການປ້ອງກັນຊາດ-ປ້ອງກັນຄວາມສະຫງົບ. ໂອກາດດັ່ງກ່າວ ຄະນະກຳມະການເລືອກຕັ້ງຂັ້ນແຂວງ ແລະ ຂັ້ນເມືອງ ສຸມໃສ່ແລກປ່ຽນປະກອບຄຳຄິດຄຳເຫັນ ໃນການກະກຽມ ແລະ ດຳເນີດການເລືອກຕັ້ງ ທີ່ເຫັນໄດ້ ຈຸດອ່ອນ ແລະ ຂໍ້ຄົງຄ້າງ ເພື່ອນຳໄປແກ້ໄຂໃນການເລືອກຕັ້ງຊຸດຕໍ່ໄປ.
ຂ່າວ: ວິນັດ